**Διαγωνισμός Φωτογραφίας EXCEPT**

**Όροι και προϋποθέσεις συμμετοχής**

1.1 Δηλώνοντας συμμετοχή στο διαγωνισμό, αποδέχεστε τους κανονισμούς και τους όρους συμμετοχής.

1.2. Η δήλωση συμμετοχής στο διαγωνισμό φωτογραφίας EXCEPT είναι δωρεάν.

1.3 Στο διαγωνισμό μπορούν να συμμετέχουν άτομα ηλικίας από 18 έως 30 ετών.

1.4 Στο διαγωνισμό μπορούν να συμμετέχουν άτομα τόσο από τις χώρες που συνεργάζονται στο πλαίσιο του προγράμματος EXCEPT (π.χ. Βουλγαρία, Εσθονία, Γερμανία, Ελλάδα, Ιταλία, Πολωνία, Σουηδία, Ηνωμένο Βασίλειο και Ουκρανία), όσο και από άλλες χώρες της Ε.Ε.

2.1 Για να δηλώσετε συμμετοχή, θα πρέπει να στείλετε μια φωτογραφία τύπου JPEG στην ηλεκτρονική διεύθυνση του προγράμματος EXCEPT except.photo@gmail.com. Εναλλακτικά, μπορείτε να ανεβάσετε τη φωτογραφία στην ιστοσελίδα του προγράμματος EXCEPT <http://www.except-project.eu/en/get-involved/>. Αν η φωτογραφία σας επιλεγεί για έκθεση, θα επικοινωνήσουμε μαζί σας, ώστε να μας στείλετε εκ νέου το αρχείο σε καλύτερη ανάλυση.

2.2 Τα αρχεία των φωτογραφιών θα πρέπει να είναι μεγέθους 1Mb έως 20Μb.

2.3 Οι φωτογραφίες θα πρέπει να συνοδεύονται από σύντομα σχόλια αναφορικά με το περιεχόμενό τους, τις συνθήκες ζωής και τις ανησυχίες είτε των ατόμων που απεικονίζονται στις φωτογραφίες είτε αυτού/αυτής που υποβάλλει τη φωτογραφία.

2.4 Κατά την αποστολή των φωτογραφιών θα πρέπει να συμπεριλάβετε το όνομα σας, την ηλεκτρονική σας διεύθυνση, την ηλικία σας καθώς και τη χώρα από την οποία προέρχεστε. Εάν το επιθυμείτε, μπορείτε επίσης να συμπεριλάβετε και το επάγγελμά σας.

2.5 Φωτογραφίες που δεν συνοδεύονται από τις παραπάνω πληροφορίες θα απορριφθούν.

2.6 Οι συμμετέχοντες και οι συμμετέχουσες θα πρέπει να είναι σε θέση να στείλουν αρχεία με καλύτερη ανάλυση και κατάλληλα για εκτύπωση, σε περίπτωση που τους ζητηθεί.

2.7 Ο κάθε συμμετέχων και η κάθε συμμετέχουσα μπορεί να στείλει έως και τρεις (3) φωτογραφίες. Η επιλογή θα γίνει με βάση την κάθε φωτογραφία ξεχωριστά.

3.1 Η συμμετοχή θα είναι δυνατή από τις 4 Απριλίου 2016 έως και την 1 Ιουλίου 2016. Στο διάστημα αυτό, οι φωτογραφίες που έχουν σταλεί θα αξιολογηθούν και θα προεπιλεγούν από την κριτική επιτροπή του προγράμματος EXCEPT, η οποία θα αποτελείται από επαγγελματίες φωτογράφους, εκπροσώπους νέων και εκπροσώπους-συνεργάτες όλων των χωρών που συμμετέχουν στο πρόγραμμα EXCEPT. Η απόφαση της κριτικής επιτροπής θα είναι οριστική.

3.2 Σε πρώτη φάση, θα επιλεγούν οι τρεις καλύτερες φωτογραφίες -σύμφωνα πάντα με την κριτική επιτροπή- από κάθε χώρα που συμμετέχει στο πρόγραμμα EXCEPT (Βουλγαρία, Εσθονία, Γερμανία, Ελλάδα, Ιταλία, Πολωνία, Σουηδία, Ηνωμένο Βασίλειο και Ουκρανία) - 27 φωτογραφίες στο σύνολο. Επιπλέον, θα επιλεγούν έως και 3 φωτογραφίες από χώρες που δεν συμμετέχουν στο πρόγραμμα EXCEPT (εάν υπάρχουν).

3.3 Οι νικητές/τριες της πρώτης φάσης του διαγωνισμού θα ειδοποιηθούν μέσω e-mail έως και την 1 Ιουλίου 2016.

3.4 Κατά τη διάρκεια της δεύτερης φάσης του διαγωνισμού, δηλαδή από τις 4 Ιουλίου 2016 έως και τις 15 Ιουλίου 2016, οι φωτογραφίες που προκρίθηκαν από την πρώτη φάση του διαγωνισμού θα δημοσιευτούν στην ιστοσελίδα του προγράμματος EXCEPT <http://www.except-project.eu/>, καθώς και στη σελίδα του EXCEPT στο Facebook <https://www.facebook.com/excepteu/> για δημόσια ψηφοφορία.

3.5 Κατά το διάστημα 4 Ιουλίου 2016 έως και 15 Ιουλίου 2016 οι φωτογραφίες θα αξιολογηθούν από το κοινό και την κριτική επιτροπή. Η δημόσια ψηφοφορία θα γίνει στο Facebook με “likes” σε κάθε φωτογραφία.

3.6 Οι τρεις πρώτες φωτογραφίες, που θα πάρουν τα περισσότερα “likes”, θα είναι οι νικητήριες του διαγωνισμού.

3.7 Οι νικητές/τριες της δεύτερης και τελευταίας φάσης του διαγωνισμού θα ειδοποιηθούν μέσω e-mail έως και τις 18 Ιουλίου 2016 και τα ονόματά τους θα ανακοινωθούν στην ιστοσελίδα του προγράμματος EXCEPT <http://www.except-project.eu/>, καθώς και στις σελίδες του προγράμματος στο Facebook <https://www.facebook.com/excepteu/> και στο Twitter <https://twitter.com/except_eu?ref_src=twsrc%5Etfw>.

3.8 Το Πανεπιστήμιο του Ταλίν (Tallinn University) που συμμετέχει στο πρόγραμμα EXCEPT έχει αναλάβει την επιβράβευση των νικητών/τριών του διαγωνισμού.

3.9 Το πρώτο βραβείο είναι 250 ευρώ, το δεύτερο 150 ευρώ και το τρίτο 100 ευρώ. Τα χρηματικά έπαθλα υπόκεινται σε φορολογία σύμφωνα με τους νόμους της Εσθονίας.

3.10 Εάν ο/η νικητής/τρια το επιθυμεί, το Πανεπιστήμιο του Ταλίν μπορεί να διαθέσει μια ηλεκτρονική συσκευή ως έπαθλο ίσης αξίας με το χρηματικό έπαθλο.

3.11 Τα έπαθλα θα δοθούν στους/στις νικητές/τριες μέσα στους επόμενους δύο μήνες από την ανακοίνωση των αποτελεσμάτων.

3.12 Το Πανεπιστήμιο του Ταλίν θα επικοινωνήσει με τους/τις νικητές/τριες, για να διαπιστώσει εάν επιθυμούν να λάβουν το χρηματικό έπαθλο ή την ηλεκτρονική συσκευή, και με ποιο τρόπο θα τους παραδοθούν τα έπαθλα. Οι ηλεκτρονικές συσκευές θα σταλούν με το ταχυδρομείο και τα χρηματικά έπαθλα με ηλεκτρονική μεταφορά χρημάτων.

3.13 Όλες οι προσωπικές πληροφορίες που θα χρειαστούν για την παράδοση των επάθλων θα χρησιμοποιηθούν από το Πανεπιστήμιο του Ταλίν αποκλειστικά για το σκοπό αυτό.

3.14 Σε περίπτωση που δεν σταλεί καμία φωτογραφία, ή αν οι φωτογραφίες είναι πολύ φτωχής ποιότητας/περιεχομένου, η κριτική επιτροπή έχει το δικαίωμα να μη δώσει κανένα βραβείο.

4.1 Η Επιτροπή έχει το δικαίωμα, με μόνη τη δική της κρίση, να αποσύρει όποια συμμετοχή δεν ακολουθεί τις παραπάνω προϋποθέσεις και όρους, ακόμα και μετά την υποβολή της. Για κάθε συμμετοχή που έχει δηλωθεί (“Υποβολή/Entry”) ο/ η συμμετέχων/ουσα εγγυάται ότι:

4.1.1 Είναι ο/η μόνος/η ιδιοκτήτης/τρια και συγγραφέας της κάθε φωτογραφίας και του υλικού γενικότερα με το οποίο δηλώνει συμμετοχή.

4.1.2 Έχει το δικαίωμα να διαθέσει/προσφέρει τη συμμετοχή του/της στο διαγωνισμό.

4.1.3 Η κάθε συμμετοχή δεν εμπεριέχει παραβιάσεις, απειλές, ψευδές, παραπλανητικό, κακοποιητικό, προσβλητικό, συκοφαντικό, δυσφημιστικό, χυδαίο, σκανδαλώδες, προκλητικό ή πορνογραφικό περιεχόμενο.

4.1.4 Η κάθε συμμετοχή δεν εμπεριέχει υλικό που θα μπορούσε να προκαλέσει ή να ενθαρρύνει ενέργειες που είναι δυνατόν να θεωρηθούν ποινικά αδικήματα, να προκαλέσουν κοινωνικά εμπόδια ή να παραβιάζουν τη νομοθεσία με κάποιο τρόπο.

4.1.5 Η κάθε συμμετοχή δεν παραβιάζει πνευματικά δικαιώματα, εμπορικά σήματα (trademarks), δικαιώματα μέσω συμβολαίου ή οποιοδήποτε άλλο είδος πνευματικής ιδιοκτησίας τρίτου προσώπου ή οργανισμού και δεν παραβιάζει την ιδιωτική ζωή κανενός ατόμου. Η συμμετοχή δεν πρέπει να περιλαμβάνει:

4.1.5.1 εμπορικά σήματα που ανήκουν σε άλλα άτομα,

4.1.5.2 υλικό που έγκειται στην πνευματική ιδιοκτησία άλλων ατόμων (συμπεριλαμβανομένων διαλόγων από ταινίες ή μουσικές συνθέσεις),

4.1.5.3 ονόματα, ομοιότητες, φωνές ή άλλα χαρακτηριστικά που να παραπέμπουν σε διασημότητες ή άλλα δημόσια πρόσωπα, είτε εν ζωή είτε αποβιώσαντα,

4.1.5.4 διαφημιστικό περιεχόμενο με στόχο την προώθηση προϊόντων ή υπηρεσιών άλλων από αυτών του προγράμματος EXCEPT,

4.1.5.5 δικαιώματα συντελεστών τηλεόρασης και κινηματογράφου (screen credits).

4.2 Ο/η συμμετέχων/συμμετέχουσα συμφωνεί εξολοκλήρου να αποζημιώσει το πρόγραμμα EXCEPT αναφορικά με όλα τα δικαιώματα, χρεώσεις και οποιεσδήποτε άλλες χρηματικές οφειλές προς οποιοδήποτε άτομο ως αποτέλεσμα παραβίασης εκ μέρους του/της των προαναφερθέντων κανονισμών/όρων.

4.3 Επίσης, ο/η συμμετέχων/ουσα επιβεβαιώνει ότι το κάθε άτομο που απεικονίζεται στην κάθε φωτογραφία έχει δώσει τη συγκατάθεσή του για να απεικονισθεί με το συγκεκριμένο τρόπο.

4.4 Τέλος, φωτογραφίες που έχουν τροποποιηθεί ψηφιακά για σκοπούς άλλους από την βελτίωση της ποιότητας θα αποκλείονται. Συγκεκριμένα, είναι αποδεκτές οι προσαρμογές/βελτιώσεις που αφορούν το χρώμα, την αντίθεση, τη φωτεινότητα και την ευκρίνεια, την απομάκρυνση σκόνης ή την κάλυψη γρατσουνιών και σχισμών. Δεν είναι αποδεκτή η προσθήκη, o διπλασιασμός, η διαγραφή ή η μετακίνηση αντικειμένων στις φωτογραφίες, ούτε η χρήση ψηφιακών φίλτρων και καλλιτεχνικών εφέ. Οι πανοραμικές φωτογραφίες 180 μοιρών θα γίνονται δεκτές. Δεκτές θα γίνονται και οι (μακρο) φωτογραφίες που χρησιμοποιούν την τεχνική focus stacking (συνδυασμός εικόνων με διαφορετική εστιακή απόσταση).

5.1 Εκ μέρους του προγράμματος EXCEPT αναγνωρίζουμε ότι η φωτογραφία αποτελεί πνευματική ιδιοκτησία του/της συμμετέχοντα/συμμετέχουσας, αλλά έχουμε το δικαίωμα να χρησιμοποιούμε τις φωτογραφίες που κατατέθηκαν από αυτόν/ή στον διαγωνισμό καθ’ όλη τη διάρκεια του προγράμματος EXCEPT χωρίς ανταμοιβή.

5.2 Με τη συμμετοχή του/ της σας στο διαγωνισμό, ο συμμετέχων/ η συμμετέχουσα παραχωρεί στο πρόγραμμα EXCEPT:

5.2.1 Την άδεια ώστε η φωτογραφία του/της να δημοσιευτεί στην ιστοσελίδα του προγράμματος EXCEPT καθώς και στους αντίστοιχους λογαριασμούς του στο Facebook και στο Twitter. Επιπλέον, παραχωρεί στο πρόγραμμα EXCEPT μια μη-αποκλειστική, μη αναστρέψιμη, χωρίς χρεώσεις, παγκόσμια και αδιάκοπη άδεια (με το δικαίωμα υπο-αδειοδότησης) για χρήση, αναδημοσίευση, επεξεργασία ή και τροποποίηση της συμμετοχή του/της στο διαγωνισμό, σε κάθε/όλα τα Μ.Μ.Ε για τους σκοπούς που συνδέονται άμεσα με το διαγωνισμό ή σχετίζονται με δράσεις του και περιλαμβάνουν αλλά δεν περιορίζονται στα παρακάτω:

(α) την κριτική επιτροπή του διαγωνισμού,

(β) την ανάρτηση των συμμετοχών που κέρδισαν και των νικητών σε δημόσιες εκθέσεις με στόχο την προώθηση του προγράμματος EXCEPT,

(γ) τη δημοσίευση στις ιστοσελίδες του προγράμματος,

(δ) τη δημοσίευση (ή τη χρήση) σε οποιοδήποτε υλικό προώθησης του διαγωνισμού ή/και σε εκθέσεις οργανωμένες από το πρόγραμμα EXCEPT με στόχο την διάχυση του προγράμματος EXCEPT,

(ε) την υπο-αδειοδότηση των συμμετοχών στον τύπο για αναδημοσιεύσεις αναφορικά με τον διαγωνισμό ή/και εκθέσεις,

(στ) την άδεια στους επισκέπτες και στις επισκέπτριες της ιστοσελίδας να βλέπουν τις φωτογραφίες σε οθόνη υπολογιστή, PDA, κινητά τηλέφωνα καθώς και να αποθηκεύουν τις ιστοσελίδες σε ηλεκτρονική μορφή σε υπολογιστές, PDA και κινητά τηλέφωνα (αλλά όχι σε άλλους διακομιστές ή σε άλλες συσκευές αποθήκευσης συνδεδεμένες στο διαδίκτυο) αποκλειστικά για προσωπική, μη-διαφημιστική χρήση,

5.2.2 το δικαίωμα χρήσης του ονόματός του/της και τη χώρα κατοικίας του/της με στόχο την αναγνώρισή του/της ως συντάκτη/τρια της συμμετοχής του/της ή/και ως νικητή/τρια του διαγωνισμού.

5.3 Επιπλέον, η δήλωση συμμετοχής συνεπάγεται την παραίτησή του/της από τα πνευματικά δικαιώματα της συμμετοχής του/της. Ως αποτέλεσμα, και με στόχο να συνάδουν οι φωτογραφίες με τους προαναφερθέντες όρους/κανονισμούς, το πρόγραμμα EXCEPT μπορεί να χρειαστεί να τις τροποποιήσει, συμπεριλαμβάνοντας αλλαγές του μεγέθους τους, περικοπές, προσαρμογή των χρωμάτων, και ό,τι άλλο χρειαστεί, μόνον όμως όπου κρίνεται απαραίτητο, δεδομένου ότι το πρόγραμμα EXCEPT θα προσπαθήσει να διατηρήσει τις φωτογραφίες όσο πιο αυθεντικές γίνεται.

6.1 Με τη δήλωση συμμετοχής στο διαγωνισμό φωτογραφίας του προγράμματος EXCEPT, θα ζητηθεί από τον/τη συμμετέχοντα/συμμετέχουσα να καταθέσει προσωπικές πληροφορίες, οι οποίες θα περιλαμβάνουν ονοματεπώνυμο, ηλεκτρονική διεύθυνση, χώρα κατοικίας, ηλικία, επάγγελμα, καθώς και ό,τι άλλο κριθεί απαραίτητο. Οι προσωπικές αυτές πληροφορίες δεν θα γνωστοποιηθούν σε κανέναν και θα χρησιμοποιηθούν αποκλειστικά για την εξακρίβωση της ταυτότητας του συμμετέχοντα/ της συμμετέχουσας και για επικοινωνία μαζί του/της εκ μέρους του προγράμματος EXCEPT για πληροφορίες αναφορικά με το διαγωνισμό και τα έπαθλα.

6.2 Ο διαγωνισμός φωτογραφίας του προγράμματος EXCEPT οργανώνεται από το Οικονομικό Ινστιτούτο του Κίεβου (KEI), μια Μη Κυβερνητική Οργάνωση (ΜΚΟ) που αποτελεί εταίρο του EXCEPT. Το ΚΕΙ είναι υπεύθυνο για την οργάνωση του υλικού και τη διαχείριση των προσωπικών στοιχείων των συμμετεχόντων και των συμμετεχουσών του διαγωνισμού αλλά όχι για την απονομή των επάθλων.

6.3 Οι όροι και οι προϋποθέσεις συμμετοχής στο Διαγωνισμό Φωτογραφίας έχουν εγκριθεί από το Συντονιστή του προγράμματος EXCEPT - Το Πανεπιστήμιο του Ταλίν.

7.1 Όλες οι φωτογραφίες που θα χρησιμοποιηθούν από το πρόγραμμα EXCEPT θα φέρουν το όνομα του/της φωτογράφου και τη χώρα κατοικίας του/της. Σε περίπτωση που κάποια φωτογραφία δεν θα φέρει τις παραπάνω πληροφορίες, αυτό δεν θα θεωρηθεί παράπτωμα, δεδομένου ότι το πρόγραμμα EXCEPT θα κινητοποιηθεί για τη διόρθωση αυτού του λάθους μέσα σε εύλογο χρονικό διάστημα από τη στιγμή του εντοπισμού του.

8.1 Ο συμμετέχων/ η συμμετέχουσα αναγνωρίζει ότι είναι δική του/της ευθύνη να προστατέψει τις φωτογραφίες του/της από ενδεχόμενη κακή χρήση εκ μέρους τρίτων.

9.1 Ο/η συμμετέχων/συμμετέχουσα συμφωνεί να συμμετάσχει σε σχετικές δημοσιοποιήσεις και στη χρήση του ονόματός του/της και της φωτογραφίας του/της για λόγους διαφήμισης, προώθησης και δημοσιοποίησης, χωρίς περαιτέρω αποζημίωση.